**《十地經論》卷九**

**〈遠行地第七〉**

(大正26，173c20-178c27)

上厚下觀院長指導

釋傳顯 陳民勳敬編

2012/2/23

|  |  |
| --- | --- |
| **經曰** | **論曰** |
| **（柒）第七地遠行地** | 第七地中，有五種相差別：一、樂無作行對治差別，二、彼障對治差別，三、雙行差別，四、前上地勝差別，五、彼果差別**。[[1]](#footnote-1)** |
| **※正說分**[[2]](#footnote-2)  一、位行  （一）樂無作行對治差別  1、結前標後  爾時，金剛藏菩薩言：**諸佛子，若菩薩善具足六地行已，欲入第七菩薩地者，是菩薩當以十種方便智，發起殊勝行入。**  2、徵顯其相  何等為十？  **（1）所謂善修空、無相[[3]](#footnote-3)、無願而集大功德助道。**  **（2）入諸法無我、無壽命、無眾生，而不捨起四無量。**  **（3）起**[[4]](#footnote-4)**功德法，作增上波羅蜜行，而（174a）無法可取**；  **（4）得遠離三界，而能應化起莊嚴三界行**；  **（5）畢竟寂滅諸煩惱焰，而能為一切眾生起滅貪瞋癡煩惱焰行**；  **（6）隨順幻、夢、影、響、化、水中月、鏡中像、自性不二，而起作業無量差別心**；  **（7）善知一切國土道如虛空，而起莊嚴淨佛國土行**；  **（8）知諸佛法身自性無身，而起色身相好莊嚴行**；  **（9）知諸佛音聲無聲本來寂滅不可說相，而隨一切眾生起種種差別莊嚴音聲行；**  **（10）入諸佛於一念頃通達三世事，而能分別種種相、劫數，修行，隨一切眾生心差別觀故。**  3、結行功能  諸佛子，是菩薩如是十種方便智。發起殊勝行，具足六地行已，得入第七菩薩地。  4、彰其分齊  **諸佛子，是菩薩此十種方便智，發起殊勝行、現前行，名入第七菩薩地。**  （二）彼障對治差別  1、修行無量種，治前有量障  （1）眾生無量（有一對）  **是菩薩住第七菩薩地中，**  **（1）入無量眾生（174c）界，入諸佛無量教化眾生業。**  （2）世界無量（有一對）  **（2）入無量世界網**，**入諸佛無量清淨國土。**  （3）法界無量（有二對）  **（3）入無量諸法差別**，**入無量諸佛智得無上道**。  **（4）入無量劫數**，**入無量諸佛通達三世事。**  （4）調伏眾生界無量（有三對）  **（5）入無量眾生信樂勝事差別，**  **入無量諸佛名色身種種示現。**  **（6）入（175a）無量眾生心行根信種種差別，**  **入無量諸佛音聲語言令眾生歡喜。**  **（7）入無量眾生心心所行種種差別**，  **入無量諸佛隨智慧行。**  （5）調伏方便界無量（有三對）  **（8）入乘無量聲聞乘信解，入諸佛無量說道，令眾生信解，**  **（9）入無量辟支佛乘集成，入諸佛無量深智慧門，**入所說。  **（10）入諸菩薩無量所行道**，入**諸佛無量所說大乘集成事**，**令菩薩得入**。  2、修行無功用行治前有功用障  （1）加行趣求  是菩薩作如是念：是諸佛世尊，有無量無邊境界，是境界不可以若[[5]](#footnote-5)千百億劫千億劫百千億劫，乃至復過此數無量百千萬億那由他劫不可算數，如是諸佛境界我皆應集。**自然不以分別得成，以不分別不取相故**[[6]](#footnote-6)**成。**  （2）正顯修行  **是菩薩如是善觀智通，日夜常修方便智，**[[7]](#footnote-7)**熏發起殊勝行，善住堅固以不動法故**。  （三）雙行勝差別  1、二行雙無間  **是菩薩起於道時一念心不捨。**是菩**（175b）**薩修行智慧，來時亦起，去時亦起，住時亦起，坐時亦，起臥時亦起，乃至睡夢皆能起道。**離**諸陰**蓋住諸威儀**。  2、信勝  **常不離如是相念**。  3、能作大義  是菩薩於念念中。何以故？如是菩薩起一切心，於念念中以大悲為首，修習一切佛法，皆迴向如來智故。是菩薩求佛道時，所修善根(1)捨與一切眾生，是檀波羅蜜；(2)能滅一切煩惱熱，是尸波羅蜜，(3)慈悲為首；能忍一切眾生，是羼提波羅蜜；(4)求轉勝善根心無厭足，是毘梨耶波羅蜜；(5)所修諸行心不馳散，常向一切智智，是禪波羅蜜；(6)現忍諸法自性不生，是般若波羅蜜；(7)能**起無量智**門，是**方便波羅蜜**；(8)期上上勝智，是**願波羅蜜**；  (9)一切外道[[8]](#footnote-8)邪**論**及諸**魔眾不能**[[9]](#footnote-9)沮**壞**菩薩道，是**力波羅蜜**；  (10)**如實觀知一切法相，**是**智波羅蜜**。  4、菩提分差別  **如是諸佛子，是菩薩住此菩薩遠行地中，念念具足十波羅蜜，**  **亦具足四攝法**、  亦**具足四家、三十七助菩提分法、三解脫門**，**略說乃至一切**[[10]](#footnote-10)**助菩提分法**，**於念念中皆悉具足**。  （四）前上地勝差別  1、明勝前六地  爾時，解脫月菩薩問金剛藏菩薩言：佛子！菩薩但於第七菩薩地中具足一切助菩提分法，為當一切菩薩諸地中亦皆具足？  **金剛藏菩薩言：佛子！菩薩於十菩薩地中悉具足一切助菩提分法，但第七地勝故得名。何以故？佛子！是菩薩此菩薩地中方便行具足，得入智慧神通行故。**  **佛子！菩薩於**(1)**初地中發願，觀一切佛法故，具足助菩提分法；**(2)第二地中除心惡垢故，具足助菩提分法；(3)第三地中願轉增長得法明故，具足助菩提分法；(4)第四地中入道故，具足助菩提分法；(5)第五地中隨順行世間法故，具足助菩提分法；(6)第六地中[[11]](#footnote-11)入甚深法門故，具足助菩提分法；(7)此第七菩薩地中起一切佛法故，**具足一切助菩提分（176a）法**。  2、明勝後三地  （1）法喻合  A、法  何以故？**佛子！菩薩從初地來乃至七地，得諸智慧所行道。**以是力故，從第八菩薩地乃至第十地，無功用行自然滿足。  B、喻  佛子！譬如二世界：一、染淨世界，二、純淨世界。是二中間難可得過，欲過此界當以大神通力。  C、合  佛子！菩薩如是，行於染、淨菩薩道難可得過，當以**大願力、大方便智力、大神通力故，乃可得過。**  （2）因論生論  A、問  解脫月菩薩言：佛子！七菩薩地，為是染[[12]](#footnote-12)行，為是淨行？  B、答  a、通將七地對後彰劣  金剛藏菩薩言：  （a）法  佛子！從初地來菩薩所行，皆離煩惱染業。何以故？迴向阿耨多羅三藐三菩提故，隨道所**（176b）行如分平等**故，不名為過七地煩惱行。  （b）喻  佛子！**譬如轉輪聖王，**乘上寶象，遊四天下，知有貧窮困苦染過之人，**而不為彼過所染**，然王未[[13]](#footnote-13)免人身，若捨人身，生於**梵世，**住梵天宮，[[14]](#footnote-14)見行千世界，示梵王光明威力，爾乃名為超過人位。  （c）合  佛子！菩薩亦如是，從[[15]](#footnote-15)初地來乘諸波羅蜜乘行一切世間，亦[[16]](#footnote-16)知世間煩惱染過，而不為煩惱過之所染，以乘正道故，而不名為過七地煩惱染，若菩薩捨一切功用行，從七地入第八地，爾時，名為乘菩薩清淨乘，行一切世間，如實知一切煩惱染過，而**不為煩惱過之所染**，**以得過故**。  b、別將此地對前彰勝  （a）明超過  **佛子！菩薩住是第七菩薩地，過多貪欲等諸煩惱眾。**  （b）辨雙非  是菩薩住此菩薩遠行地中，不名有煩惱者，不名無煩惱者，何以故？  一切煩惱不行故，**不名有煩惱者；**  貪求如來智慧未滿足故，**不名無煩惱者**。  （五）彼果差別  1、業清淨  （1）戒清淨  **是菩薩住此第七菩薩遠行地中，**  **畢竟成就深淨身業、**畢竟成就深淨口業、畢竟成就深淨意業、是菩薩所有不善業道，諸佛所呵皆已捨離；所有善業道諸佛所歎**是則常行**。  （2）世間智淨  **世間所有經書技術**，如五地中說**自然而行**，  （3）得勝身  **是菩薩於三千大千世界中**得為大師，唯餘諸佛及八地菩薩無有眾生，**深心妙行能與等者。**  （4）得勝力  **是菩薩所有禪定、三昧、三摩跋提、神通、解脫**，一切現前。  修行門中，非善成就報力。  如第八菩薩地，是菩薩住此第七菩薩遠行地，於念念中，具足修集方便智力，及一切助菩提分法，得轉勝具足。  2、得三昧勝  （1）別舉十名  **（177a）**經曰：是菩薩住此第菩薩遠行地中，  A、五句辨自利  **（1）入名善擇智菩薩三昧，**  **（2）善思義三昧，**  **（3）益意三昧，**  **（4）分別義藏三昧，**  **（5）擇一切義三昧，**  B、五句明利他  **（6）善住堅根三昧，**  **（7）智神通門三昧，**  **（8）法界業三昧，**  **（9）如來利益三昧，**  **（10）入名種種義藏世間涅槃門菩薩三昧**，  （2）總結多類  菩薩如是**大智通門滿足上首十三昧**，  **能入百千菩薩三昧門**。  **淨治此地**。  3、得過地  （1）行修善巧過  是菩薩得是三昧，智慧**方便**善清淨故，**得大悲力**故，過聲聞辟支佛地，**現前思量**趣**智慧地**。  （2）作業廣大過  A、正顯其過  是菩薩住此第七菩薩遠行地中，**無量身業無相行，無量口業無相行**，**無量意業無相行，**是菩薩**善清淨行**故，得**無生法忍光明**。  B、彰過分齊  a、難即執前同後難  解脫月菩薩言：佛子！菩薩住菩薩初地，有無量身業，無量口業，無量意業，已過一切聲聞辟支佛行成？  b、答即揀後異前答  （a）法  金剛藏菩薩言：佛子！觀大法故過，非[[17]](#footnote-17)是**自智行力**。此第七菩薩地得自智行力觀故，一切聲聞辟支佛所不能壞。  （b）喻  佛子！譬如**王子，**生在王家，具足王相，勝一切臣眾，以豪尊力故，非自智行力故。若身長大，自具智力所作事成，過一切臣眾。  （c）合  如是佛子！菩薩初發心時，已勝一切聲聞辟支佛，以深心大故。今住此第七菩薩地中，**自智行住故**，過一切聲**聞辟支佛事。**  （3）行修勝入過  諸佛子！是菩薩住此第七菩薩遠行地，得**甚深、遠離、無行，身、口、意業轉求勝行而不捨離。**  4、得勝行  （1）得滅定勝行在定不住故  A、問  解脫月菩薩言：佛子！菩薩從何地來，能[[18]](#footnote-18)入寂滅定？  B、答  a、明得法分齊  **金剛藏菩薩言：佛子！菩薩從第六地來，能入寂滅定。**  b、辨勝過劣  （a）法  **今住第[[19]](#footnote-19)七**菩薩地，於念念中**能入寂滅定，而不證寂滅定**。是菩薩畢竟成就不可思議身口意業。佛子！是諸菩薩行實際行而不證寂滅定。  （b）喻  佛子！譬如有人乘大船舫[[20]](#footnote-20)入於大海，善知行船善知水相，不為大海水難所害。  （c）合  如是佛子！菩薩住此第七菩薩地中，乘諸波羅蜜船，**行實際行，而不證寂滅定**。  （2）發起勝行  **菩薩如是通達三昧智力修行，起大方便智力故，（1）現身世間門深心涅槃**；  **（2）雖眷屬圍遶，而心常遠離；**  **（3）**以**願力受生三界，而不為世間所染**；  **（4）心常寂滅以方便力，而還熾然，雖然不燒**；  **（5）隨順佛智，轉聲聞辟支佛地**；  **（6）通達諸佛境界藏現魔境界**；  **（7）過四魔道現行魔**[[21]](#footnote-21)**境界**；  **（8）現諸外道行而深心不捨佛濟**；  **（9）通達一切世間事，心常在出世間道法**；  **（10）所有莊嚴之事，勝諸天龍、**夜叉、乾闥婆、阿修羅、迦**（178a）**樓羅、緊那羅、摩睺羅伽、人非人、四天王、釋提桓因、梵天王、**而不捨樂法念。**  二、位果  （一）調柔果  1、調柔行  （1）法  A、練行緣  菩薩成就如是智慧，住此菩薩遠行地，已多見諸佛，以大神通力大願力故，見多百佛，多千佛，多百千佛，多百千那由他佛，多億佛，多百億佛，多千億佛，多百千億佛，多百千億那由[[22]](#footnote-22)他佛。  B、能練行  以大神通力大願力故，是菩薩見諸佛時，以上心深心，供養恭敬，尊重讚歎。衣服、飲食、臥具、湯藥，一切供具悉以奉施以諸菩薩，上妙樂具供養眾僧。以此善根，皆願迴向阿耨多羅三藐三菩提。於諸佛**（178b）**所，生上恭敬專心聽法聞已受持，聞受持已，得如實三昧智慧光明，隨順**修行**[[23]](#footnote-23)行。已憶持**守護**諸佛正法，一切聲聞辟支佛智慧問難，所不能壞。  C、所練淨  **是菩薩復能利益眾生故，法忍轉淨**，是菩薩住此菩薩遠行地中，於無量劫彼諸善根，轉勝明淨調柔成就，復轉盡成就。無量百劫無量千劫，無量百千劫，無量百千那由他劫，無量億劫無量百億劫，無量千億劫無量百千億劫，無量百千億那由他劫，彼諸善根，轉勝明淨調柔成就，復轉盡成就。  （2）喻  **譬如本真金**，以**一切眾寶具足莊嚴**，光色轉勝明淨，餘莊嚴具所不能及。  （3）合  如是佛子！菩薩住此第七菩薩遠行地中，彼諸善根從方便智起轉勝明淨，**一切聲聞辟支佛所不能壞**。  2、教智淨  **譬如日光**，一切星宿月光所不能壞，閻浮提內所有泥水悉能乾竭。如是佛子！菩薩住此第七菩薩遠行地中，彼諸善根一切聲聞辟支佛所不能壞，**又能乾竭一切眾生煩惱淤泥**。  3、別地行相  是菩薩十波羅蜜中，方便波羅蜜增上，餘波羅蜜非不修習，隨力隨分。  4、結說地名  諸佛子！是名略說菩薩第七菩薩遠行地。  （二）攝報果  1、上勝身（（  若菩薩住此地中多作他化自在天王，所作自在善令眾生發生[[24]](#footnote-24)正智，亦令眾生[[25]](#footnote-25)渡煩惱海。所作善業，布施、愛語、利益、同事，是諸福德，皆不離念佛、念法、念僧[[26]](#footnote-26)念菩薩、念菩薩行、念波羅蜜、念十地、念不壞力、念無畏、念不共佛法，乃至不離念一切種、一切智智。  2、上勝果  常生是心：我當於一切眾生中為首，為勝，為大，為妙，為微妙，為上，為無上，為導，為將，**（178c）**為師，為尊，乃至[[27]](#footnote-27)為一切智智依止者。[[28]](#footnote-28)復從是念發精進行，以精進力故，於一念間得百千億那由他三昧。，見百千億那由他佛，[[29]](#footnote-29)知百千億那由他佛神力，能動百千億那由他佛世界，能入百千億那由他佛世界，能照百千億那由他佛世界，能化百千億那由他佛世界眾生，能住壽百千億那由他劫，能知過去未來世各百千億那由他劫事，能善入百[[30]](#footnote-30)千億那由他法門，能變身為百千億那由[[31]](#footnote-31)他，於一一身能示百千億那由他菩薩以為眷屬。  （三）願智果  若[[32]](#footnote-32)以願力自在勝上菩薩願力，過於此數示種種神通，或身，或光明，或神通，或眼，或境界，或音聲，或行，或莊嚴，或加，或信，或業。是諸神通，乃至無量百千萬億那由他劫。不可數知。 | 云何「**樂無作行對治**[[33]](#footnote-33)**」**？  「**樂無作行對治**」者，方便智發起十種殊勝行，如經：「**諸佛子若菩薩善具足六地行已，欲入第七菩薩地者，是菩薩當以十種方便智發起殊勝行入。**」  彼菩薩無障礙[[34]](#footnote-34)智現前，般若波羅蜜行現前時，即於無作行中生樂心，非起增上行。彼樂對治此十種法差別示現。  「方便智」者，不捨眾生、法無我智。對治攝取增上行，發起殊勝行。此勝行於出世間及世間增上行，更無勝者。  有四種功德故：  〔1〕一、財及身勝因事：  隨所[[35]](#footnote-35)須[[36]](#footnote-36)意取得財及身勝，因功德集故。如經：「**所謂，善修空、無相，無願，而集大功德助道**」故。  〔2〕二、護惡行因事：  如是得勝無量修行，於一切眾生中，不起妄行故。如經：「**入諸法無我、無壽命、無眾生，而不捨起四無量**」故。  〔3〕三、護善根因事：  得彼勝**（174b）**因增上故，功德法增上行，以波羅蜜行故。如經**：**「**起功德法，作增上波羅蜜行，而無法可取**」故。  四、攝眾生因事，於中有七種門。  〔4〕一、願力取生作上首：  教化餘眾生故。「上首」者，眾生隨逐故。如經：「**得設**[[37]](#footnote-37)**離三界**[[38]](#footnote-38)**而能應化起莊嚴三界行**」故**。**  〔5〕二、說對治故：  為滅煩惱染及隨煩惱使常自寂滅故。如經：「**畢竟寂滅諸煩惱焰，而能為一切眾生起滅貪瞋癡煩惱焰行**」故。  〔6〕三、為滅諸障故：  障有四種：如五地中說。如經：「**隨順幻、夢、影、響、化、水中月、鏡中像、自性不二，而起作業無量差別心**」故。  〔7〕四、於大法眾會集故：  如經：「**善知一切國土道如虛空，而起莊嚴淨佛國土行**」故。  〔8〕五、見聞親近供養修行生福德故：  如經：「**知諸佛法身自性無身，而起色身相好莊嚴行**」故。  〔9〕六、轉法輪故：  如經：「**知諸佛音聲無聲本來寂滅不可說相，而隨一切眾生起種種差別莊嚴音聲行**」故。  〔10〕七、隨[[39]](#footnote-39)所問善釋故：  如經：「**入諸佛於一念頃通達三世事，而能分別種種相、劫數，修行，隨一切眾生心差別觀**」故。  此十種發起殊勝行，共對攝取、對治攝取[[40]](#footnote-40)，善修行空、無相、無願等。入一切法無我、[[41]](#footnote-41)無壽命、無眾生等。如是次第應知。此十種法現前得住第七地，如經：「**諸佛子！是菩薩此十種方便智，發起殊勝行、現前行，名入第七菩薩地**」故。  如是樂無作行對治差別，七地已說。  次說彼障對治有二種相：  一、修行無量種，  二、修行無功用行。  「修行無量種」者，  〔1〕隨所作利益何等眾生。  〔2〕眾生住何處。  〔3〕以何等智慧。  〔4〕以何等心。  〔5〕以何等行。  〔6〕置何等乘。  以此差別，有十種修行。  〔1〕是中「隨所作利益何等眾生」者，  於無量眾生以無量業教化故。如經：「**是菩薩住第七菩薩地中，入無量眾生界，入諸佛無量教化眾生業**」故。  〔2〕「眾生住何處」者，  於無量世界中，令依清淨佛國土故。如經：「**入無量世界網，入諸佛無量清淨國土**」故。  〔3〕「以何等智慧」者，  無量種種法界智慧覺故，如經：「**入無量諸法差別，入無量諸佛智得無上道**」故。無量劫數通達三世，亦入智慧覺，如經：「**入無量劫數，入無量諸佛通達三世事**」故。  〔4〕「以何等心」者，有三種事：  一、有眾生信種種天身心隨同行，隨彼信說故。如經：「**入無量眾生信樂勝事差別，**  **入無量諸佛名色身種種示現**」故。  二、知過去心習[[42]](#footnote-42)軟中利根如應說法，如經：「**入無量眾生心行根信種種差別，**  **入無量諸佛音聲語言令眾生歡喜故。**」  〔5〕三、「以何等行」者：  隨眾生心說對治故。如經：「**入無量眾生心心所行種種差別，入無量諸佛隨智慧行**」故。  〔6〕「置何等乘」者：  於三乘中「置聲聞乘中」者，如經：「**入乘無量聲聞乘信解，入諸佛無量說道令眾生信解**」故。  「置辟支佛乘中」者，如經：「**入無量辟支佛乘集成，入諸佛無量深智慧門入所說**」故。  「置大乘中」者，如經：「**入諸菩薩無量所行道，入諸佛無量所說大乘集成事，令菩薩得入**」故。  如是彼障對治無量種差別修行十種已說。  次說[[43]](#footnote-43)修行無功用行。  是中「自然」者，自性勝無分別故。如經：「**自然不以分別得成，以不分別不取相故成」，**此句示現。  「**是菩薩如是善觀智通，日夜常修方便智**[[44]](#footnote-44)**，熏發起殊勝行，善住堅固以不動法故**」者，彼障對治故。  如是彼障對治差別此地已說。  次說雙行分有四種相：  〔1〕一、二行雙無間。  〔2〕二、信勝。  〔3〕三、能作大義。  〔4〕四、菩提[[45]](#footnote-45)分差別。  〔1〕是中一念中，奢摩他、毘婆舍那二行雙現前故。**住諸威儀**者，一切行中彼修行時無間不斷不息行故，如經：「**是菩薩起於道時一念心不捨**，乃至**住諸威儀**」故。遠「**離**」一切煩惱「**蓋**」故。  〔2〕「信勝」者，彼無量智中殊異義莊嚴相現前專念故，如經：「**常不離如是相念**」故。  〔3〕「能作大義」者，念念具足十波羅蜜大義故，如經：「**是菩薩於念念中具足菩薩十波羅蜜**乃至**智波羅蜜**」故。  是中「**方便波羅蜜**」者，**起無量（175c）智**事，以是智故，起布施等無量行願力攝故。  **願波羅蜜**者，起上上智，以是智故起布施等上上行生攝取勝故。  **力波羅蜜**者，**一切**異**論**及諸**魔眾不能壞**行，以是行故遠離布施等障故。  **智波羅蜜**者，**如實觀知一切法相**。以[[46]](#footnote-46)是智故，布施等一切種差別知為化眾生故。  菩提分差別者，有四種相：  〔1〕一、依大乘行，波羅蜜故。如經：「**如是諸佛子！是菩薩住此菩薩遠行地中，念念具足十波羅蜜**」故。  〔2〕二、依教化眾生，行四攝法故。如經：「**亦具足四攝法**」故。  〔3〕三、依煩惱障增上淨故。  「家菩提分解脫門」者，何處住、以何等門修行得清淨。如經：「**亦具足四家、三十七助菩提分法、三解脫門**」故。「家」者，般若家、諦家、捨煩惱家、苦清淨家故。[[47]](#footnote-47)〔4〕四、依智障清淨，如經：「**略說一切助菩提分法，於念念中皆悉具足**」故。[[48]](#footnote-48)  如是雙行差別已說。  次說前上地勝差別，下地增上方便行滿足故，七地中說。  云何「下地增上方便行滿足」，以滿足故。入大智通行。  如經：「**金剛藏菩薩言：佛子！菩薩於十菩薩地中悉具足一切菩提分法，但第七地勝故得名。何以故？佛子！是菩薩此菩薩地中方便行具足，得入智慧神通行故。**」是中「**通**[[49]](#footnote-49)」者，五神通。「**智**」者，如前說。  云何「此地中方便行滿足，彼餘世間出世間行中更起殊勝行」，是[[50]](#footnote-50)故此七地中起一切佛法故，能具足助菩提分法。如經：「**佛子！菩薩於初地中發願，觀一切佛法故具足助菩提分法**乃至此**第七菩薩地中起一切佛法故，具足一切助菩提分法**」故。  如是前上地勝差別，下地增上方便行滿足已說。[[51]](#footnote-51)  云何上地增上？修行智慧方便菩提分功用行滿足故。  云何「上地增上智慧方便行菩提分」，功用滿足故。如經：「**何以故？佛子！菩薩從初地來乃至七地，得諸智慧所行道，**乃至**當以大願力、大方便智力、大神通力，乃可得過**」故。  從初地來遠離一切煩惱示現如是。  此地名為**染，淨，**非**染行，如分行平等**道故，彼菩薩此地中，隨力分捨功用道。  **如轉輪王譬，**[[52]](#footnote-52)第八地中，自然得報行過煩惱染過，示現如生**梵世**捨轉輪王人身。如經：「**諸佛子！譬如轉輪聖王**乃至**不為煩惱過之所染，以得過**」**故**。  「**佛子！菩薩住是第七菩薩地，過多貪欲等諸煩惱眾**[[53]](#footnote-53)」者，未至報地故。  是故此地**（176c）**不名離煩惱行，有功用故。「**菩薩住此遠行地中，不名有煩惱**」者**，**乃至「**未滿足故，不名無煩惱者」，**如是前上地勝差別分已說。  次說雙行[[54]](#footnote-54)果差別。此有四種相：  一、業清淨。  二、得勝三昧。  三、過地。  四、得勝行。  云何「**業清淨**」？  業清淨者有四種相：  一、戒淨勝，如經：「**是菩薩住此第七菩薩遠行地中畢竟成就深[[55]](#footnote-55)淨身業**乃至**是則常行」**故。  二、世間智清淨勝，如經：「**世間所有經書技術**乃至**自然而行」**故。  三、得自身勝心行二平等無與等者，如經：「**是菩薩於三千大千世界中**乃至**深心妙行無與等者**」故。  四、得勝力禪等現前勝，如經：「**是菩薩所有禪定三昧**乃至**得轉勝具足**」故。是中依**禪起三昧、三摩跋提、神通、解脫**，為教化眾生故，寂滅樂行故，滅定三摩拔[[56]](#footnote-56)提。  如是次第如是雙行果。  業清淨四種相已說。  次說得勝三昧。  得勝三昧者有十種相：  〔1〕一、依未觀義。  〔2〕二、依已觀義，如經「是菩薩住此第七菩薩遠行地中，**入名善擇智菩薩三昧**故，**善思義三昧」**故。  〔3〕三、依一句**無量義勝**。  〔4〕四、依一義說無量名。如經：「**益意三昧故**，**分別義藏三昧**」故。  〔5〕五、依通一切五明處智。如經：「**擇一切義三昧**」故。  〔6〕六、依煩惱障淨，真如觀堅根故，如經：「**善住堅根三昧**」故。  七、依智障淨，有四種障淨故：  〔7〕一、勝功德障此對治：  如經：「**智神通門三昧**」故。  〔8〕二、無障礙智障此對治：  如經：「**法界業三昧**」故。  〔9〕三、於深上佛法[[57]](#footnote-57)性弱障此對治：  如經：「**如來利益三昧**」故。  〔10〕四、不住行障此對治：  如經：「**入名種種義藏世間涅槃門菩薩三昧**」故。「**種種義藏**」者，**種種善根故**。  如是**大智通門滿足上首十三昧**。  **能入百千萬菩薩三昧門**。  **淨治此地**故。  已說得勝三昧。  次說過地。  過聲聞辟支佛地者，有二種相：  一、修行**方便**智力。  二、**大悲**力故。  「**現前**」者，能入法流水。  「**思量智慧地**」者，八地智慧應知，但觀奢**（177b）**摩他，毘婆舍那道，彼處成就故。  復次，「過者」，業勝故示現。  「**無量三業無相行**」者，入定遠離相是。無量聲聞緣覺亦有淨業遠離相，非無量相，不能利益一切眾生故。  復次，此無量勝餘下地事故。  「**善清淨行**」者，修方便行滿足故。  「**無生法忍光明**」者，相現前故。  「**王子喻**」者，此地中勝過示現，修方便行滿足故。  「**自智行住**」者，方便行盡念觀住故。  如經：「**佛子！譬如王子生在王家乃至自智行住故，過一切聲聞辟支佛事**」故。無量身等勝業已說。非但多無量神力，亦無量示勝義故。  **（177c）**論曰：「**甚深**」者，**遠**入[[58]](#footnote-58)故。  「**遠離**」者，彼障滅故。  「**無行**」者，彼餘出世間世間地不能行故。「**身口意業轉求勝行而不捨離」**者，聲聞辟支佛雖離彼相業不如是，得少為足不求上行故。  如是雙行果過，二乘地已說。  云何「**得勝行**」？  **行實際行而不證寂滅定**，以不捨有故。  如經：「**金剛藏菩薩言：佛子！菩薩摩訶薩從第六地來能入寂滅定**乃至**而不證寂滅定」**故。  如是三摩跋提勝行已說。  次說發起勝行。  「發起殊勝行」者，有八種行共對治攝：  一、起功德行隨順世間門，如經：「**菩薩如是通達三昧智力修行，起大方便智力故，現身世間門深心涅槃」**故。  二、上首攝餘行，如經：「**雖眷屬圍遶，而心常遠離」故。**[[59]](#footnote-59)  三、願取有行，如經：「**以願力受生三界，而不為世間所染」**故。  四、家不斷行，遠離貪欲隨煩惱使而示貪欲行事，如經：「**心常寂滅以方便力，而還熾然，雖然不燒」**故。  五、入行，如經：「**隨順佛智，轉聲聞辟支佛地」**故。[[60]](#footnote-60)  六、資生行，飲食，睡夢等魔境界故。如經：「**通達諸佛境界藏現魔境界」**故。  七、退行，示老病死此三魔境界故。如經：「**過四魔道現行魔境界」**故。  八、轉行[[61]](#footnote-61)，有[[62]](#footnote-62)三種轉：  一、見貪轉，如經：「**現諸外道行而深心不捨佛濟」**故。  二、障礙轉，如經**：「通達一切世間事，而心常在出世間道法」**故。  三、貪轉，天龍等尊重心攝取轉彼，如經：「**所有莊嚴之事勝諸天龍，乃至而不捨樂法念」**故。[[63]](#footnote-63)  「守護諸佛正法」者，於三千大千世界中得為大師故。  **修**方便**行**滿足故。  彼**守護**上首故。  **利益眾生**故，**法忍轉**顯。此地釋名應知。  如經：「**是菩薩復能利益眾生故法忍轉淨」**故。修行功用盡至故，名為遠行地。  **一切眾寶具足莊嚴**。  「**真金喻**」者，示現一切菩提分[[64]](#footnote-64)法方便行，功用滿足故。  此地中諸善根轉勝明淨示現。如經：「**譬如本真金**乃至**一切聲聞辟支佛所不能壞**」故。  「**日光喻**」**者**，如前地說，此地勝故。如經：「**佛子！譬如日光**乃至**又能乾竭一切眾生煩惱淤泥**」故。  餘如前說。 |

1. 《大方廣佛華嚴經疏》卷41〈26 十地品〉：「初言樂無作者，樂著般若觀空，故即細相現行障；此地隨有不著，為能對治。二、謂向雖能治前地樂空之心，以其有量有功用，即復是障，故修無量無功用行以為對治。三、垢障既盡，故止觀雙行。四、明此地功用過前六地，勝後三地。上即後也，五、由地滿故，說雙行果。」（大正35，814 c23-29） [↑](#footnote-ref-1)
2. 科判參考華嚴蓮社《大方廣佛華嚴經疏科文表解》，p.102-p.103。 [↑](#footnote-ref-2)
3. 相＝明【聖】。（大正26，173d，n.16） [↑](#footnote-ref-3)
4. 起＝趣【宋】【元】【明】【宮】。（大正26，173 d，n.17） [↑](#footnote-ref-4)
5. 千＝干【宋】【元】【明】【宮】。（大正26，175d，n.2） [↑](#footnote-ref-5)
6. 〔成〕－【宮】。（大正26，175d，n.3） [↑](#footnote-ref-6)
7. 熏＝勳【宋】【元】【明】【宮】＊。（大正26，175d，n.4） [↑](#footnote-ref-7)
8. 邪＝耶【聖】。（大正26，175d，n.7） [↑](#footnote-ref-8)
9. 沮＝俎【聖】。（大正26，175d，n.8） [↑](#footnote-ref-9)
10. 〔助〕－【聖】。（大正26，175d，n.9） [↑](#footnote-ref-10)
11. 入＝八【元】。（大正26，176d，n.1） [↑](#footnote-ref-11)
12. 行＝污【宮】。（大正26，176d，n.5） [↑](#footnote-ref-12)
13. 免＝勉【聖】。（大正26，176d，n.6） [↑](#footnote-ref-13)
14. 見＝現【宋】【元】【明】【宮】。（大正26，176d，n.7） [↑](#footnote-ref-14)
15. 初＋（起）【聖】。（大正26，176d，n.8） [↑](#footnote-ref-15)
16. 知＝如【宮】，明註曰知南藏作如。（大正26，176d，n.9） [↑](#footnote-ref-16)
17. 是＝過【宋】【元】【明】。（大正26，177d，n.3） [↑](#footnote-ref-17)
18. 入＝深【聖】。（大正26，177d，n.5） [↑](#footnote-ref-18)
19. （此）＋第【宋】【元】【明】【宮】。（大正26，177d，n.6） [↑](#footnote-ref-19)
20. 船舫：泛指船。（《漢語大詞典（九）》，p.8） [↑](#footnote-ref-20)
21. 〔境〕－【聖】。（大正26，177d，n.7） [↑](#footnote-ref-21)
22. 他＋（他）【聖】。（大正26，178d，n.2） [↑](#footnote-ref-22)
23. 〔行〕－【聖】。（大正26，178d，n.3） [↑](#footnote-ref-23)
24. 〔正〕－【聖】。（大正26，178d，n.4） [↑](#footnote-ref-24)
25. 渡＝度【宋】【元】【明】【宮】。（大正26，178d，n.5） [↑](#footnote-ref-25)
26. 〔念菩薩〕－【聖】。（大正26，178d，n.6） [↑](#footnote-ref-26)
27. 〔為〕－【聖】。（大正26，178d，n.7） [↑](#footnote-ref-27)
28. 〔復〕－【宋】【元】【明】【宮】。（大正26，178d，n.8） [↑](#footnote-ref-28)
29. 知＝智【聖】。（大正26，178d，n.9） [↑](#footnote-ref-29)
30. 千＋（那由）【聖】。（大正26，178d，n.10） [↑](#footnote-ref-30)
31. 他＝地身【宋】，＝他身【元】【明】【宮】。（大正26，178d，n.11） [↑](#footnote-ref-31)
32. 以＋（以）【聖】。（大正26，178d，n.12） [↑](#footnote-ref-32)
33. 治＋（差別）【宋】【元】【明】【宮】。（大正26，173d，n.14） [↑](#footnote-ref-33)
34. 〔智〕－【聖】。（大正26，174 d，n.1） [↑](#footnote-ref-34)
35. 須＝隨【聖】。（大正26，174 d，n.2） [↑](#footnote-ref-35)
36. （隨）＋意【宋】【元】【明】【宮】。（大正26，174 d，n.3） [↑](#footnote-ref-36)
37. 設＝遠【宋】【元】【明】【宮】【聖】。（大正26，174d，n.4） [↑](#footnote-ref-37)
38. 而＝乃【宋】【元】【明】【宮】。（大正26，174d，n.5） [↑](#footnote-ref-38)
39. 〔隨〕－【宋】【元】【明】【宮】【聖】。（大正26，174 d，n.6） [↑](#footnote-ref-39)
40. 《大方廣佛華嚴經疏》卷41〈26 十地品〉：「第三、總結勝能中，論釋云：『此十種發起殊勝行共對攝取、對治攝取』者，皆上下二句相對，名為共對。由此上、下各能對治，皆上句治凡，下句治小。隨治不同，義如前說。由二攝取，名殊勝行，對治前障。」（大正35，815b18-22） [↑](#footnote-ref-40)
41. 〔無〕－【聖】。（大正26，174 d，n.7） [↑](#footnote-ref-41)
42. 軟＝濡【宮】【聖】。（大正26，174d，n.8） [↑](#footnote-ref-42)
43. 〔修〕－【聖】。（大正26，175d，n.1） [↑](#footnote-ref-43)
44. [＊4-1]熏＝勳【宋】【元】【明】【宮】＊。 [↑](#footnote-ref-44)
45. 分＋（法）【宋】【元】【明】【宮】。（大正26，175d，n.5） [↑](#footnote-ref-45)
46. 〔是〕－【聖】。（大正26，175d，n.10） [↑](#footnote-ref-46)
47. 《大方廣佛華嚴經疏》卷41〈26 十地品〉：「二、四攝者，即依教化眾生。三、四持等，即依煩惱障增上淨故。謂依四持為所住處，以三解脫為所依門，修行三十七品，則得煩惱障淨。任持自分，故名為持；亦名四家，所住處故。四者，一、般若家，此是能照；二者、諦家，即是所照；三、捨煩惱家；四、苦清淨家。由初二勝業，離此惑苦。若約別說，初一見道前，次三即見、修、無學。」（大正35，816b10-17） [↑](#footnote-ref-47)
48. 《大方廣佛華嚴經疏》卷41〈26 十地品〉：「四、『略說』下，依智障清淨，以無所不具故，離塵沙無明。」（大正35，816b17-18） [↑](#footnote-ref-48)
49. 者＝有【明】。（大正26，175d，n.2） [↑](#footnote-ref-49)
50. 故＝中【明】。（大正26，175d，n.3） [↑](#footnote-ref-50)
51. 云＝去【元】。（大正26，176d，n.4） [↑](#footnote-ref-51)
52. 第＝如【宮】。（大正26，176d，n.10） [↑](#footnote-ref-52)
53. 者＝生【宮】。（大正26，176d，n.11） [↑](#footnote-ref-53)
54. 《大方廣佛華嚴經疏》卷41〈26 十地品〉：「又初一即自他二行雙行，二即定慧雙行，三即悲、智等雙行，四即寂、用雙行。」（大正35，817a28-29） [↑](#footnote-ref-54)
55. 深＝清【宮】。（大正26，176d，n.12） [↑](#footnote-ref-55)
56. 拔＝跋【宋】【元】【明】【宮】。（大正26，176d，n.13） [↑](#footnote-ref-56)
57. 性＝怯【宋】【元】【明】【宮】。（大正26，177d，n.2） [↑](#footnote-ref-57)
58. 入＝八【宮】。（大正26，177d，n.4） [↑](#footnote-ref-58)
59. 《大方廣佛華嚴經疏》卷41〈26 十地品〉：「二、『上首攝餘行』，謂既示生死，必為上首攝眷屬故。」（大正35，818b9-10） [↑](#footnote-ref-59)
60. 《大方廣佛華嚴經疏》卷41〈26 十地品〉：「五者、『入行』，謂非獨化凡，亦轉二乘入佛

    慧故。」（大正35，818b14-15） [↑](#footnote-ref-60)
61. 《大方廣佛華嚴經疏》卷41〈26 十地品〉：「八者轉行，謂初四化凡，次一化小，次二化魔。今由自行不染，故轉凡之惑，今絕其因。此有三種：『一、見貪轉』，外道著諸見故，如佛示學二仙，今彼轉捨諸見著故；『二、障礙轉』，如佛示學書、算等；三所有下，貪轉，如佛處於王宮，不生染著。」（大正35，818b19-24） [↑](#footnote-ref-61)
62. 三＝二【明】。（大正26，178d，n.1） [↑](#footnote-ref-62)
63. 《大方廣佛華嚴經疏》卷41〈26 十地品〉：「三、『所有』下，『貪轉』，如佛處於王宮，不生染著。」（大正35，818b23-24） [↑](#footnote-ref-63)
64. 法＝別【宋】【元】【明】。（大正26，178d，n.13） [↑](#footnote-ref-64)